G. Palucko ministrų kabinetas

Gintauto Palucko ministrų kabinetas – 19-asis Lietuvos vyriausybės kabinetas nuo nepriklausomybės atkūrimo 1990 m.  

 Istorija 

 Koalicijos ir kabineto formavimas 

 Ministro pirmininko kandidatūra 
2024 m. rugpjūčio pradžioje, partijos pirmininkei Vilijai Blinkevičiūtei aiškiai neišreiškus noro pretenduoti į ministrės pirmininkės poziciją, bendruomenės vicepirmininkas Gintautas Paluckas pareiškė, kad ruošiasi vyriausybės vadovo pareigoms, jei Lietuvos socialdemokratų partija laimėtų rinkimus.Gintautas Paluckas jau ruošiasi premjero pareigoms: Lietuvai bus geriau, jei LSDP turės du kandidatus į Vyriausybės vadovus. Vakarų ekspresas. Nuoroda tikrinta 2024-10-31. 

Spalio mėnesį vykę rinkimai partijai buvo sėkmingi – ji tapo didžiausia, 52 narių frakcija Seime ir gavo galimybę formuoti valdančiąją daugumą. 

Prieš tai tikinusi, kad dirbs vyriausybėje, V. Blinkevičiūtė spalio 30 d. spaudos konferencijoje paskelbė, kad asmeninių priežasčių, apimančių amžių ir sveikatą, nebus partijos kandidatė į ministres pirmininkes, todėl vietoj savęs siūlo G. Palucką. Anot jos, partijos prezidiumas vienbalsiai pritarė tokiam jos siūlymui.Dramos atomazga: Blinkevičiūtė premjere nebus, socdemai teikia Palucką

 Sutartis su „Nemuno aušra“ 
Tad koalicijos formavimo ėmėsi G. Paluckas, kuris patvirtino planus tęsti diskusijas su Sauliaus Skvernelio vadovaujama Demokratų sąjunga „Vardan Lietuvos“ ir pradėti konsultacijas su V. Blinkevičiūtės anksčiau atmesta partija „Nemuno aušra“, kurios lyderis Remigijus Žemaitaitis 2023 m. „Facebook“ paskelbė keturis viešus antisemitinius komentarus, kurie sulaukė ne tik griežtos kritikos, bet ir Konstitucinio Teismo išvados, nusakančios, kad politikas sulaužė Seimo nario priesaiką ir pažeidė šalies Konstituciją. Kadangi prieš rengiamą apkaltą 2023 m. R. Žemaitaitis pasitraukė iš Seimo, draudimas dešimtmečiui kandidatuoti jam nebegaliojo.

Trijų partijų – Lietuvos socialdemokratų partijos, Demokratų sąjungos „Vardan Lietuvos“ ir „Nemuno aušros“ – konsultacijos baigės 2024 m. lapkričio 8 d.Valdančiąją koaliciją formuojančių partijų atstovai suderino sutartį: viešins šeštadienį ir po kelių dienų, lapkričio 11 d. jos pasirašė koalicinę sutartį.Partnerių parašai sudėti: „Koalicijoje jokio antisemitizmo nėra ir nebus“ Bendradarbiavimas su pastarąja politine sukėlė pasipiktinimo bangą ne tik Lietuvoje (griežtai pasisakė retai viešumoje pasirodanti buvusi šalies vadovė Dalia GrybauskaitėĮ koaliciją „Nemuno aušrą“ pakvietusius socialdemokratus Grybauskaitė ragina atsikvošėti), bet ir užsienyje – žinia apie antisemitišką politiką pasklido „The New York Times“ ir kituose įtakinguose portaluose. Dabartinis šalies prezidentas Gitanas Nausėda koaliciją su R. Žemaitaičio partija pavadino „klaida“ ir teigė netvirtinsiantis šios partijos narių į ministrų pozicijas, tad reikės ieškoti technokratų.Nausėda neigiamai vertina Žemaitaičio pavardę koalicijoje: padaryta klaida

Prieš „Nemuno aušros“ dalyvavimą koalicijoje lapkričio 14 ir 21 d. Nepriklausomybės aikštėje prie Seimo taip pat buvo surengtos dvi pilietinės akcijos „10 minučių tylos“.Vilnius davė leidimą protestui prieš „Nemuno aušros“ įtraukimą į koalicijąPaluckas neatsakė į protestuotojų kvietimą ateiti į mitingą: nepritariu pačiai idėjaiŽmonės protestavo prieš Žemaitaitį valdžioje, Paluckas gavo nuvytusių rožių

 Kabineto formavimas 
Į ministro pirmininko pareigas deleguoto G. Palucko kandidatūrai parlamentas po šalies vadovo teikimo pritarė lapkričio 21 d.Paluckas įveikė Seimo slenkstį: parlamentarai pritarė jo kandidatūrai į premjero postą Tą pačią dieną po paskyrimo naujasis vyriausybės vadovas pateikė prezidentui dalinę pristatė kabineto sudėtį.Aiškėja ministrų pavardės – Paluckas įvardijo Šakalienę ir Budrį, į VRM kviečia Cesiulį Po susitikimų su kandidatais į ministrus prezidentas 2024 m. gruodžio 4 d. nusprendė patvirtinti ne visos sudėties – be aplinkos ir teisingumo ministrų – vyriausybę.Prezidentas patvirtino Vyriausybės sudėtį Koalicijai atradus pretendentus į tuščias ministerijų vietas, prezidentas gruodžio 11 d. papildė savo dekretą.Prezidentas papildė dekretą dėl Vyriausybės sudėties G. Palucko vyriausybė įgaliojimus gavo ir I. Šimonytės ministrų kabinetą ji pakeitė 2024 m. gruodžio 12 d.

 Ministro pirmininko skandalai, atsistatydinimas ir kabineto griūtis 
Nepraėjus metams, 2025 m. vasarą, viešojoje erdvėje kilo diskusijų dėl ministro pirmininko artimos aplinkos verslo ryšių – buvo keliama klausimų dėl brolienės įmonei gautų Europos Sąjungos paramos lėšų ir laimėtų viešųjų pirkimų.Pernai įkurta ES paramą gavusi Palucko brolienės įmonė pinigus leido pirkimui iš „Garnio“ Situacija sulaukė Specialiųjų tyrimų tarnybos ir Finansinių nusikaltimų tyrimų tarnybos dėmesio. Kilus šiam skandalui prezidentas paragino G. Palucką paaiškinti kilusius klausimus arba atsistatydinti, o opozicinės partijos svarstė galimą apkaltos procesą.Opozicija neatmeta galimybės surengti apkaltą Paluckui: poreikis niekur nėra dingęs 2025 m. liepos 31 d. politikas visgi paskelbė atsistatydinantis iš ministro pirmininko ir partijos pirmininko pareigų.Gintautas Paluckas atsistatydina iš premjero ir partijos pirmininko pareigų Pagal Konstituciją toks sprendimas reiškė ir vyriausybės pasitraukimą, todėl nuo rugpjūčio 4 d., iki naujojo kabineto sudarymo, vadovo pareigas laikinai eina finansų ministras Rimantas Šadžius.Prezidentas priėmė Vyriausybės atsistatydinimą, laikinajam kabinetui vadovaus R. Šadžius Istoriškai G. Palucko pasitraukimas buvo pirmasis po Algirdo Mykolo Brazausko atsistatydinimo 2006 m.Brazauskas resigns amid governmental collapse ir pirmasis atvejis nuo G. Kirkilo vyriausybės laikų, kai ministrų kabinetas neišdirbo visos parlamento kadencijos.

Darbą ši vyriausybė baigė 2025 m. rugsėjo 25 d., kai įgaliojimus Seime gavo Ingos Ruginienės vadovaujamas dvidešimtasis ministrų kabinetas.

 Kabinetas 

 Vyriausybėje dirbusios partijos 





 Sudėtis 
Šie ministrai dirbo devynioliktame ministrų kabinete:
MinisterijaMinistrasPolitinė partijaLaikotarpisNuoIkiMinistras pirmininkas107x107pxGintautas PaluckasLSDP2024 m. gruodžio 12 d.2025 m. rugpjūčio 4 d.107x107pxl. e. p. Rimantas ŠadžiusLSDP2025 m. rugpjūčio 4 d.2025 m. rugsėjo 25 d.Aplinkos107x107pxPovilas PoderskisIšsikėlė pats(NA)2024 m. gruodžio 12 d.2025 m. rugsėjo 25 d.Ekonomikos ir inovacijų120x120pxLukas SavickasDSVL2024 m. gruodžio 12 d.2025 m. rugsėjo 25 d.Energetikos100x100pxŽygimantas VaičiūnasDSVL2024 m. gruodžio 12 d.2025 m. rugsėjo 25 d.Finansų107x107pxRimantas ŠadžiusLSDP2024 m. gruodžio 12 d.2025 m. rugsėjo 25 d.Krašto apsaugos111x111pxDovilė ŠakalienėLSDP2024 m. gruodžio 12 d.2025 m. rugsėjo 25 d.Kultūros120x120pxŠarūnas BirutisLSDP2024 m. gruodžio 12 d.2025 m. rugsėjo 25 d.Socialinės apsaugos ir darbo100x100pxInga RuginienėLSDP2024 m. gruodžio 12 d.2025 m. rugsėjo 25 d.Susisiekimo120x120pxEugenijus SabutisLSDP2024 m. gruodžio 12 d.2025 m. rugsėjo 25 d.Sveikatos apsaugos106x106pxMarija JakubauskienėIšsikėlė pati(LSDP)2024 m. gruodžio 12 d.2025 m. rugsėjo 25 d.Švietimo, mokslo ir sporto100x100pxRaminta PopovienėLSDP2024 m. gruodžio 12 d.2025 m. rugsėjo 25 d.TeisingumoRimantas MockusIšsikėlė pats(NA)2024 m. gruodžio 12 d.2025 m. rugsėjo 25 d.Užsienio reikalų 107x107pxKęstutis BudrysIšsikėlė pats(LSDP)Su prezidento parama2024 m. gruodžio 12 d.2025 m. rugsėjo 25 d.Vidaus reikalų96x96pxVladislav KondratovičLSDP2024 m. gruodžio 12 d.2025 m. rugsėjo 25 d.Žemės ūkio 107x107pxIgnas HofmanasIšsikėlė pats(NA)2024 m. gruodžio 12 d.2025 m. rugsėjo 25 d.

 Išnašos 

Kategorija:Lietuvos ministrų kabinetai